**รายละเอียดโครงการ/กิจกรรม/มาตรการ**

**ลำดับที่ 10**

**1.ชื่อกิจกรรม** เสริมสร้างค่านิยมต่อต้านการทุจริตให้กับประชาชน

**2.หลักการและเหตุผล/ที่มาของโครงการ** การทุจริตนับเป็นภัยร้ายบ่อนทำลายประเทศชาติ เป็นหน้าที่ของประชาชน และทุกภาคส่วนในสังคมที่จะต้องร่วมมือกันในการต่อต้านการทุจริตให้หมดไป ซึ่งรัฐธรรมนูญแห่งราชอาณาจักรไทย พุทธศักราช 2560 มาตรา 63 กำหนดไว้ว่ารัฐต้องส่งเสริมสนับสนุน และให้ความรู้แก่ประชาชนถึงอันตรายที่เกิดจากการทุจริตและประพฤติมิชอบทั้งในภาครัฐและภาคเอกชน และจัดให้มีมาตรการและกลไกที่มีประสิทธิภาพเพื่อป้องกันและขจัดการทุจริตและประพฤติมิชอบดังกล่าวอย่างเคร่งครัดรวมทั้งกลไกในการส่งเสริมให้ประชาชนรวมตัวกันเพื่อส่วนรวมในการรณรงค์ให้ความรู้ ต่อต้าน หรือชี้เบาะแสโดยได้รับความคุ้มครองจากรัฐตามที่กฎหมายบัญญัติ ดังนั้นจึงได้จัดกิจกรรมนี้ขึ้น

**3.วัตถุประสงค์** 3.1 เพื่อสร้างจิตสำนึกและความตระหนักแก่ประชาชนทุกภาคส่วนในท้องถิ่นในการต่อต้านการทุจริต3.2 เพื่อเสริมสร้างค่านิยมในการต่อต้านการทุจริตให้กับประชาชน
 3.3 เพื่อให้ประชาชนมีส่วนร่วมในการรณรงค์ต่อต้านการทุจริต

**4. เป้าหมาย/ผลผลิต** - คณะกรรมการชุมชน กลุ่มองค์กรต่างๆ และประชาชน จำนวน 200 คน

**5. พื้นที่ดำเนินการ** - ชุมชนที่ 1 และ 2

**6. วิธีดำเนินการ** - จัดกิจกรรมเดินรณรงค์ต่อต้านการทุจริต หรือให้ความรู้สอดแทรกในการประชุมอบรม

**7. ระยะเวลาดำเนินการ** - ปีงบประมาณ พ.ศ.2562-2564

**8. งบประมาณดำเนินการ** - ไม่ใช้งบประมาณ

**9. ผู้รับผิดชอบ** - สำนักปลัดเทศบาล เทศบาลตำบลหนองบัวโคก

**10. ตัวชี้วัด/ผลลัพธ์** - ร้อยละของผู้เข้าร่วมกิจกรรม